Krijn van den Helm
Krijn van den Helm(Amersfoart, 1912 - dêre, 25 augustus 1944) wie in kommys by de Belêstingtsjinst fan efterinoar Amersfoart, De Haach en Ljouwert en fersetsman yn de Twadde Wrâldkriich.

Foar de oarloch wie Van den Helm antymilitarist. Yn de maaiedagen fan 1940 hat er fochten oan de Grebbeliny. Hy hie letter yn 'e oarloch ûnder oaren te meitsjen mei it wurk fan de L.O.. Van den Helm wie sûnt healwei 1943 lieder fan de KP Fryslân oant july 1944, tegearre mei Pieter Wijbenga. Beide mannen waarden opfolge troch Piet Oberman.

Van den Helm is op 25 augustus 1944 op syn ûnderdûkadres yn Amersfoart deasketten troch de Nederlânske SD-er Pieter Johan Faber, dy't ûnder oaren dêrfoar op 10 july 1948 de kûgel krige. 

Yn Ljouwert hawwe in strjitte en in skoalle ta syn oantins syn namme krigen.

Nederlânsk amtner
Frysk fersetsstrider yn de Twadde Wrâldkriich
Nederlânsk fersetsstrider yn de Twadde Wrâldkriich
Nederlânsk soldaat
Nederlânsk militêr yn de Twadde Wrâldkriich
Nederlânsk misdieslachtoffer
Moardslachtoffer
Persoan berne yn 1912
Persoan stoarn yn 1944